
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 377 
Τροποποίηση του Π.Δ. 239/92 «Σύσταση θέσεων - καθορισμός προσό¬ 
ντων διορισμού στους κλάδους ΠΕΙ 9 και ΠΕ20 Πληροφορικής Εκ¬ 
παιδευτικού Προσωπικού Δευτεροβάθμιας Εκπαίδευσης ΤΠΕΠΘ» 

(ΦΕΚ 127/τ.Α’/92). 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 3 του άρθρου 14 του Ν. 1566/1985 
(ΦΕΚ 167/τ.Α’/1985). 

2. Τις.διατάξεις των περιπτώσεων α και β της παρ. 1 του άρθρου 30 
του Ν. 2009/1992 (ΦΕΚ 18 τ.Α·/1992). 

3. Τις διατάξεις του άρθρου 29Α του Ν. 1558/85, που προστέθηκε 
με το άρθρο 27 του Ν. 2081/92. 

4. Την αριθμ. Υ. 1847/1078399/1182/001/7.8.92 απόφαση 
του Πρωθυπουργού και του Υπουργού Οικονομικών για ανάθεση αρμο¬ 
διοτήτων στον Υφυπουργό Οικονομικών (ΦΕΚ 525/τ.Β’/1992). 

5. Την αριθμ. 556/92 γνωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης, και 
Εθνικής Παιδείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Στην παρ. 2 της κατηγορίας Α’ του άρθρου 2 του Π.Δ. 239/92, προ¬ 
στίθεται γ’ περίπτωση ως εξής: · 

«γ) πτυχίο Α.Ε.Ι. της ημεδαπής ή της αλλοδαπής, αναγνωρισμένο 
από το ΔΙΚΑΤΣΑ, και δεκαεξάμηνη τουλάχιστον διδακτική εμπειρία 
στην Πληροφορική, που αποκτήθηκε σε Δημόσια σχολεία Δευτεροβάθ- 
μιας Εκπαίδευσης με την ιδιότητα του αναπληρωτή ή του ωρομισθίου 
και με πλήρη κάλυψη του υποχρεωτικού ωραρίου διδασκαλίας». 

Άρθρο 2. 

Η παρ. 4 του άρθρου 4 του αυτού Π. Διατάγματος αντικαθίσταται ως 
εξής: 

«4. Για μια διετία από την έναρξη ισχύος του παρόντος μπορεί να εγ- 
γράφονται στους ετήσιους πίνακες διοριστέων των κλάδων ΠΕΙ9 και 
ΠΕ20 οι υποψήφιοι που έχουν τα προσόντα των περιπτώσεων α, β και γ 
της παρ. 2 της κατηγορίας Α’ του άρθρου 2 με εξαίρεση τους κατόχους 
διδακτορικού διπλώματος, οι οποίοι μπορούν να εγγράφονται στους 
ετήσιους πίνακες διοριστέων για μία τριετία. 

Ακροτελεύτιο Άρθρο. 

Κάλυψη δαπάνης. 

Από τις διατάξεις του διατάγματος αυτού δεν προκαλείται δαπάνη εις 
βάρος του Κρατικού Προϋπολογισμού. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος Π. Διατάγματος. 

Αθήνα, 16 Δεκεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑ! ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ Κ. ΓΙΑΤΡΑΚΟΣ 

ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Γ. ΣΟΥΦΛΙΑΣ 
-♦- 

Α ΠΟΦΑΣΕΙ Σ 

( 2 ) 

ΠΡΑΞΗ ΔΙΟΙΚΗΤΗ ΑΡΙΘ. 2149/30.11.92 
(Άρθρο 1 του Ν. 1266/82) 

Επένδυση σε έντοκα γραμμάτια του Δημοσίου τμήματος των εντόκων 

υποχρεωτικών, καταθέσεων των τραπεζών στην Τράπεζα της Ελλά¬ 
δος. ; 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Τις ΠΔ/ΤΕ 1645α/30.11.89 και 1959/25.7.91, όπως ισχύει, 
αποφάσισε: 

Επιτρέπεται στις τράπεζες να προβούν, με αξία την 30.11.92, στην 
αγορά από την Τράπεζα της Ελλάδος εντόκων γραμματίων τρίμηνης 
διάρκειας και ημερομηνίας λήξεως 30.12.92, από το τμήμα των εντό¬ 
κων υποχρεωτικών καταθέσεων των τραπεζών στην Τράπεζα της Ελ¬ 
λάδος, μέχρι ποσού που αντιστοιχεί σε ποσοστό 4% των καταθέσεων 
τους επί των οποίων υπολογίζεται η παραπάνω υποχρέωση, συνυπολο- 
γιζομένων και των ήδη υφισταμένων επενδύσεών τους σε έντοκα γραμ¬ 
μάτια από την υποχρέωση αυτή. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 

- -♦- 

( 3 ) 

ΠΡΑΞΗ ΔΙΟΙΚΗΤΗ ΑΡΙΘ. 2150/1.12.92 
(Άρθρο 1 του Ν. 1266/82) 

Τροποποίηση των διατάξεων της ΠΔ/ΤΕ 1551/2.6.89, όπως ισχύει. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Την ΠΔ/ΤΕ 1551/2.6.89, όπως ισχύει, με την οποία τροποποι¬ 
ήθηκαν, μεταξύ άλλων, οι διατάξεις της ΠΔ/ΤΕ 567/6.11.85. 

γ) Το 833/17.11.92 (ΑΠ 8650) έγγραφο της Τράπεζας της Ελλά¬ 
δος, (Διεύθυνση Γενικής Επιθεώρησης Τραπεζών), αποφάσισε τα ακό¬ 
λουθα: 

Τροποποιείται η ΠΔ/ΤΕ 1551/2.6.89, όπως ισχύει, σ’ ότι αφορά 
τη σύνθεση της Πρωτοβάθμιας Επιτροπής Ελέγχου Παραβάσεων Πι¬ 
στωτικών Κανόνων Αθηνών και αντικαθίστανται οι διατάξεις της παρα¬ 
γράφου I της εν λόγω Πράξης, ως ακολούθως: 

I. «Γ. Πρωτοβάθμια Επιτροπή Ελέγχου Παραβάσεων Πιστωτικών 
Κανόνων Αθηνών. 

1. Σύνθεση 

Η Επιτροπή συγκροτείται από τους πιο, κάτω: 


Πρόεδρος: Ο καθ’ ύλην αρμόδιος Υποδιευθυντής της 

Διεύθυνσης Γενικής Επιθεώρησης Τραπεζών, 
αναπληρούμενος σε περίπτωση απουσίας ή 
κωλύματος του, από άλλον Υποδιευθυντή της 
ίδιας Διεύθυνσης. 

Μέλη: Ο Εντετοιλμένος Τμηματάρχης - Προϊστάμε- > 

νοος της Διεύθυνσης Γενικής Επιθεώρησης 
Τραπεζών Μιχαήλ Ξύδης. 

Δικηγόρος της Επιτροπής ορίζεται η Δήμητρα 
Καρακαταάνη και Αναπληρώτριά της η Μαρία 
Χρηστίδη. 

Χρέη Γραμματέα της Πρωτοβάθμιας Επιτροπής Ελέγχου Παραβά¬ 
σεων Πιστωτικών Κανόνων Αθηνών και Αναπληρωτή του, εκτελούν 
υπάλληλοι της Διεύθυνσης Γενικής Επιθεώρησης Τραπεζών, που θα 
ορίζονται από το Διευθυντή της ίδιας Διεύθυνσης. 

Κατά τα λοιπά η ΠΔ/ΤΕ 1551/2.6.89, όπως ισχύει, παραμένει 
αμετάβλητη. 

Η Πράξη αυτή να δημοσιευθεί στην Εφημερίδα της Κυβερνή- 
σεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 


ΠΡΑΞΗ ΔΙΟΙΚΗΤΗ ΑΡΙΘ. 2154/9.12.92 

(Άρθρο 1 του Ν. 1266/82) 

Τροποποίηση της ΠΔ/ΤΕ 2138/20.10.92 που αφορά στη μεταβολή 

του καθεστώτος που διέπει την υποχρέωση των εμπορικών τραπε¬ 
ζών για τη χρηματοδότηση της βιοτεχνίας από το ειδικό κεφάλαιο. 

ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις». 

β) Τις ΠΔ/ΤΕ 2138/20.10.92 και 2141/6.11.92, αποφάσισε: 

Να τροποποιήσει την παρ. 2 της ΠΔ/ΤΕ 2138/20.10.92, όπως 
ισχύει, και να καθορίσει σε 1,5% το ποσοστό των καταθέσεων των 
εμπορικών τραπεζών το οποίο επιτρέπεται να διατίθεται από το ειδικό 
κεφάλαιο της βιοτεχνίας σύμφωνα με τα οριζόμενα στις ΠΔ/ΤΕ 2138/ 
20.10.92 και 2141/6.11.92. 

Κατά τα λοιπά η ΠΔ/ΤΕ 2138/20.10.92 παραμένει ως έχει. 

Η Πράξη αυτή να δημοσιευθεί στην · Εφημερίδα της Κυβερνή- 
αεως. 

Ο Διοικητής 

Ε. Ν. ΧΡΙΣΤΟΔΟΥΛΟΥ 

-♦- 

( 5 ) 

Αύξηση των ιδίων κεφαλαίων των εταιρειών χρηματοδοτικής μίσθωσης 

(1β8δίη§). 

(Συνεδρίαση 511/29.10.92, θέμα 10) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Τις παραγράφους 2 και 3 του άρθρου 2 του Ν. 1665/86 «συμβά¬ 
σεις χρηματοδοτικής μίσθωσης». 

β) Την παράγραφο 4α του άρθρου 18 του Ν. 2076/92 «ανάληψη και 
άσκηση δραστηριότητας πιστωτικών ιδρυμάτων και άλλες συναφείς 
διατάξεις». 

γ) Την ΠΔ/ΤΕ 2110/20.8.92 με την οποία καθορίσθηκε σε 4.000 
εκατ. δρχ. το ελάχιστο μετοχικό κεφάλαιο των πιστωτικών ιδρυμάτων 
και παρασχέθηκε η δυνατότητα της αναγκαίας προσαρμογής στο όριο 
αυτό έως 31.12.92 και 

δ) Τη σκοπιμότητα διευκόλυνσης των εταιρειών χρηματοδοτικής μί¬ 
σθωσης για την προσαρμογή των ιδίων κεφαλαίων τους στο ύψος που 
προβλέπεται από τις πιο πάνω διατάξεις, αποφάσισε τα εξής: 

Επιτρέπεται στις εταιρείες χρηματοδοτικής μίσθωσης που ήδη λει- 

τουργούν καθώς και σ’ αυτές στις οποίες έχει χορηγηθεί άδεια σύστασης 
αλλά δεν έχουν αρχίσει τη λειτουργία τους μέχρι την κοινοποίηση της 
παρούσας απόφασης, να προβούν σύμφωνα με τις διατάξεις των Νόμων 
1665/86 και 2076/92 καθώς και της ΠΔ/ΤΕ 2110/20.8.92, στην 
αύξηση των ιδίων κεφαλαίων τους ή του μετοχικού τους κεφαλαίου, 
αντίστοιχα, έως την 31η Δεκεμβρίυ 1993. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Ο Πρόεδρος Τα Μέλη Ο Γραμματέας 

Ακριβές αντίγραφο 
Αθήνα, 7 Δεκεμβρίου 1992 

Ο Γραμματέας 
Π. ΚΤΡΙΑΚΟΠΟΤΛΟΣ 

-♦- 

ΑΝΑ ΚΟΙΝΩΣ ΕΙΣ 

Αριθ. Φ.0544/4190 (6) 

Ανακοίνωση για τη σύναψη διπλωματικών σχέσεων μεταξύ της Ελληνι¬ 
κής Δημοκρατίας και της Δημοκρατίας του Καζακστάν. (Μόσχα 
27.9./6.10.92). 

Το Υπουργείο Εξωτερικών ανακοινώνει ότι με την ανταλλαγή στη 
Μόσχα των από 21 Σεπτεμβρίου 1992 και 6 Οκτωβρίου 1992 ρηματι¬ 
κών διακοινώσεων συνήφθη Συμφωνία μεταξύ της Ελληνικής Δημο¬ 
κρατίας και της Δημοκρατίας του Καζακστάν για τη σύναψη διπλωμα¬ 
τικών σχέσεων μεταξύ των δύο Κρατών, της οποίας το κείμενο σε μετά¬ 
φραση στην ελληνική γλώσσα έχει ως εξής: 

Αθήνα, 3 Δεκεμβρίου 1992 

Η ΥΦΥΠΟΥΡΓΟΣ ΕΞΩΤΕΡΙΚΟΝ 

Β. ΤΣΟΥΔΕΡΟΥ 


ΠΡΕΣΒΕΙΑ ΤΗΣ ΕΛΛΑΔΟΣ 

ΜΟΣΧΑ 

1150.8/49 

Η Πρεσβεία της Ελλάδος στη Μόσχα υποβάλλει τα σέβη της στο 
Υπουργείο Εξωτερικών του Καζακστάν και σε συνέχεια της επιστολής 
του Πρωθυπουργού της Ελληνικής Δημοκρατίας προς τον Πρόεδρο της 
Δημοκρατίας του Καζακστάν της 2ας Ιανουάριου 1992, με την οποία 
γνωστοποιείτο η αναγνώριση από την Ελληνική Δημοκρατία της ανε¬ 
ξαρτησίας του Καζακστάν και η επιθυμία σύναψης διπλωματικών σχέ¬ 
σεων μ’ αυτό, έχει την τιμή να προτείνει εξ ονόματος της Ελληνικής Δη¬ 
μοκρατίας: 

- οι δύο χώρες να συνάψουν διπλωματικές σχέσεις και να προβούν 
στη διαπίστευση Πρεσβευτών 

- οι σχέσεις του να ρυθμίζονται από τις αρχές και τους κανόνες του 
διεθνούς δικαίου, ειδικότερα αυτούς που περιέχονται στον Καταστατικό 
Χάρτη της Οργάνωσης Ηνωμένων Εθνών, στην Τελική Πράξη του Ελ¬ 
σίνκι, στη Χάρτα των Παρισίων για τη Νέα Ευρώπη και σ’ άλλα έγ¬ 
γραφα της ΔΑΣΕ· 

- η Σύμβαση της Βιέννης για τις διπλωματικές σχέσεις της 18ης 
Απριλίου 1961 να εφαρμόζεται ως προς το μέρος που αφορά στις δι¬ 
πλωματικές σχέσεις, και η Σύμβαση της Βιέννης για τις προξενικές σχέ¬ 
σεις της 24ης Απριλίου 1963 να εφαρμόζεται ως προς το μέρος που 
αφορά στις προξενικές σχέσεις, λαμβανομένης υπόψη της διαδοχής της 
Δημοκρατίας του Καζακστάν όσον αφορά στις διεθνείς συμφωνίες που 
είχε συνάψει η τέως ΕΣΣΔ. 

Σε περίπτωση που το Υπουργείο Εξωτερικών της Δημοκρατίας του 
Καζακστάν συμφωνεί με τα παραπάνω, η Πρεσβεία της Ελλάδος προ¬ 
τείνει η παρούσα ρηματική διακοίνωση μαζί με τη θετική απάντηση της 
πλευράς του Καζακστάν να αποτελούν συμφωνία μεταξύ των δύο κρα¬ 
τών. 

- Η Πρεσβεία της Ελλάδος στη Μόσχα επωφελείται της ευκαιρίας να 


εκφράσει εκ νέου στο Υπουργείο Εξωτερικών της Δημοκρατίας του Κα¬ 
ζακστάν τη διαβεβαίωση της μέγιστης υπολήψεώς της. 

Μόσχα, 21 Σεπτεμβρίου 1992 

Προς το Υπουργείο Εξωτερικών 
της Δημοκρατίας του Καζακστάν 
ΑΛΜΑ-ΑΤΑ 


ΥΠΟΥΡΓΕΙΟ ΕΞΩΤΕΡΙΚΩΝ 
ΤΗΣ ΣΣΔ ΤΟΥ ΚΑΖΑΚΣΤΑΝ 

Το Υπουργείο Εξωτερικών της Δημοκρατίας του Καζακστάν υπο¬ 
βάλλει τα σέβη του προς τη Πρεσβεία της Ελληνικής Δημοκρατίας στην 
Ομοσπονδία της Ρωσίας και εις απάντηση προς την υπ’ αριθ. 
1150.8/49 διακοίνωσή Σας έχει την τιμή να ανακοινώσει ότι: 

η Κυβέρνηση της Δημοκρατίας του Καζακστάν, ορμώμενη από τις 
αρχές του Καταστατικού Χάρτη του ΟΗΕ, της Τελικής Πράξης του Ελ¬ 
σίνκι, της Χάρτας των Παρισίων για τη Νέα Ευρώπη, άλλων εγγράφων 
της ΔΑΣΕ - 

βασιζόμενη στη Σύμβαση της Βιέννης για τις διπλωματικές σχέσεις 
της 18ης Απριλίου 1961 και στη Σύμβαση της Βιέννης για τις προξενι¬ 
κές σχέσεις της 24ης Απριλίου 1963, συμφωνεί να συνάψει διπλωματι¬ 
κές σχέσεις με την Ελληνική. Δημοκρατία. 

Το Υπουργείο προτείνει η διακοίνωσή Σας και η παρούσα απαντη¬ 
τική διακοίνωση να αποτελέσουν τη Συμφωνία για τη σύναψη διπλωμα¬ 
τικών σχέσεων η οποία να τίθεται σε ισχύ από την ημερομηνία της υπο¬ 
γραφής της παρούσας διακοίνωσης. ■ 

Το Υπουργείο επωφελείται αυτής της ευκαιρίας για να εκφράσει εκ 
νέου στην Πρεσβεία τη διαβεβαίωση της μέγιστης υπολήψεώς του. 

'Αλμα-Άτα, 6 Οκτωβρίου 1992 

ΠΡΕΣΒΕΙΑ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΜΟΣΧΑ 

-♦- 

ΑΝΑ ΚΟΙΝΩΣ ΕΙΣ 

Αριθ. Φ.0544/4189 ' ' (7) 

Ανακοίνωση για τη σύναψη διπλωματικών σχέσεων μεταξύ της Ελληνι¬ 
κής Δημοκρατίας και της Δημοκρατίας του Τατζικιστάν (Μόσχα 
26.2/30.9.92). 

Το Υπουργείο Εξωτερικών ανακοινώνει ότι με την ανταλλαγή στη 
Μόσχα των από 26 Φεβρουάριου 1992 και 30 Σεπτεμβρίου 1992 ρη¬ 
ματικών διακοινώσεων συνήφθη Συμφωνία μεταξύ της Ελληνικής Δη¬ 
μοκρατίας και της Δημοκρατίας του Τατζικιστάν για τη σύναψη διπλω¬ 
ματικών σχέσεων μεταξύ των δύο Κρατών, της οποίας το κείμενο σε με¬ 
τάφραση στην ελληνική γλώσσα έχει ως εξής: 

Αθήνα, 3 Δεκεμβρίου 1992 

·' Η ΥΦΥΠΟΥΡΓΟΣ ΕΞΩΤΕΡΙΚΩΝ 

Β. ΤΣΟΥΔΕΡΟΥ 


ΠΡΕΣΒΕΙΑ ΤΗΣ ΕΛΛΑΔΟΣ 

Μόσχα 

1150.12/7 

Η Πρεσβεία της Ελλάδος στη Μόσχα υποβάλλει τα σέβη της στην 
Πληρεξούσια Αντιπροσωπεία της Δημοκρατίας του Τατζικιστάν και σε 
συνέχεια της επιστολής του Πρωθυπουργού της Ελληνικής Δημοκρα¬ 
τίας προς τον Πρόεδρο της Δημοκρατίας του Τατζικιστάν της 2ας Ια¬ 
νουάριου 1992, με την οποία γνωστοποιείτο η αναγνώριση από την Ελ¬ 
ληνική Δημοκρατία της ανεξαρτησίας του Τατζικιστάν και η επιθυμία 
σύναψης διπλωματικών σχέσεων μ’ αυτό, έχει την τιμή να προτείνει εξ 
ονόματος της Ελληνικής Δημοκρατίας: 

- οι δύο χώρες να συνάψουν διπλωματικές σχέσεις και να προβούν 
στη διαπίστευση Πρεσβευτών· 

- οι σχέσεις τους να ρυθμίζονται από τις αρχές και τους κανόνες του 
διεθνούς δικαίου, ειδικότερα αυτούς που περιέχονται στον Καταστατικό 
Χάρτη της Οργάνωσης Ηνωμένων Εθνών, στην Τελική Πράξη του Ελ¬ 
σίνκι, στη Χάρτα των Παρισίων για τη Νέα Ευρώπη και σ’ άλλα έγ- 

γραφα της ΔΑΣΕ - λ, 

- η Σύμβαση της Βιέννης για τις διπλωματικές σχέσεις της 18ης 
Απριλίου 1961 να εφαρμόζεται ως προς το μέρος που αφορά στις δι¬ 
πλωματικές σχέσεις και η Σύμβαση της Βιέννης για τις προξενικές σχέ¬ 
σεις της 24ης Απριλίου 1963 να εφαρμόζεται ως προς το μέρος που 
αφορά στις προξενικές σχέσεις, λαμβανομένης υπόψη της διαδοχής της 
Δημοκρατίας του Τατζικιστάν, όσον αφορά στις διεθνείς συμφωνίες που 
είχε συνάψει η τέως ΕΣΣΔ. 

Σε περίπτωση που η Πληρεξούσια Αντιπροσωπεία της Δημοκρατίας 
του Τατζικιστάν συμφωνεί με τα παραπάνω, η Πρεσβεία της Ελλάδος 
προτείνει η παρούσα ρηματική διακοίνωση μαζί με τη θετική απάντηση 
της πλευράς του Τατζικιστάν να αποτελούν συμφωνία μεταξύ των δύο 
κρατών. 

Η Πρεσβεία της Ελλάδος στη Μόσχα επωφελείται της ευκαιρίας να 
εκφράσει εκ νέου στην Πληρεξούσια Αντιπροσωπεία της Δημοκρατίας 
του Τατζικιστάν τη διαβεβαίωση της μέγιστης υπολήψεώς της. 

Μόσχα, 26 Φεβρουάριου 1992 

ΠΡΟΣ ΤΗΝ ΠΛΗΡΕΞΟΥΣΙΑ ΑΝΤΙΠΡΟΣΩΠΕΙΑ 
ΤΗΣ ΔΗΜΟΚΡΑΤΙΑΣ ΤΟΥ ΤΑΤΖΙΚΙΣΤΑΝ ΣΤΗ ΜΟΣΧΑ 


ΥΠΟΥΡΓΕΙΟ ΕΞΩΤΕΡΙΚΩΝ 

ΤΗΣ ΔΗΜΟΚΡΑΤΙΑΣ ΤΟΥ ΤΑΤΖΙΚΙΣΤΑΝ 

Αρ. Εξερχ. Ν 1470 

Το Υπουργείο Εξωτερικών της Δημοκρατίας του Τατζικιστάν υπο¬ 
βάλλει τα σέβη του στην Πρεσβεία της Ελληνικής Δημοκρατίας και εις 
απάντηση προς την υπ’ αρ. 1150.12/7 ρηματική διακοίνωση της σε¬ 
βαστής Πρεσβείας της 26.2.1992 ανακοινώνει ότι η Κυβέρνηση της 
Δημοκρατίας του Τατζικιστάν δέχθηκε με ικανοποίηση την πρόταση της 
ελληνικής πλευράς για σύναψη διπλωματικών σχέσεων μεταξύ της Δη¬ 
μοκρατίας του Τατζικιστάν και της Ελληνικής Δημοκρατίας. 

Το Υπουργείο ζητά συγγνώμη από τη σεβαστή Πρεσβεία για την κα¬ 
θυστερημένη απάντηση. 

Το Υπουργείο επωφελείται της ευκαιρίας να εκφράσει εκ νέου στην 
Πρεσβεία της Ελληνικής Δημοκρατίας τη διαβεβαίωση της μεγίστης 
υπολήψεώς του. 

. Ντουσανμπέ, 30 Σεπτεμβρίου 1992 

ΠΡΕΣΒΕΙΑ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
ΜΟΣΧΑ 


Αριθ. Φ.0544/12/ΑΣ769/Μ.4015 (8) 

Ανακοίνωση για τη θέση σε ισχύ της Συμφωνίας Ελλάδος Ομοσπονδια¬ 
κής Δημοκρατίας της Τσεχίας και της Σλοβακίας για την προώθηση 

και αμοιβαία προστασία των επενδύσεων. 

(Πράγα, 3 Ιουνίου 1991). 

ΑΝΑΚΟΙΝΩΣΗ 

Το Υπουργείο Εξωτερικών ανακοινώνει ότι στις 30 Νοεμβρίου 1992 
έλαβε χώρα στην Αθήνα η ανταλλαγή των εγγράφων επικυρώσεως από 
τη Χώρα μας της Συμφωνίας μεταξύ των Κυβερνήσεων της Ελληνικής 
Δημοκρατίας και της Ομοσπονδιακής Δημοκρατίας της Τσεχίας και της 
Σλοβακίας για την προώθηση και αμοιβαία προστασία των επενδύσεων, 
η οποία υπεγράφη στην Πράγα στις 3 Ιουνίου 1991. 

Η παραπάνω Συμφωνία, η οποία κυρώθηκε με τον υπ’ αριθ. 2051/ 
1992 Νόμο που δημοσιεύθηκε στο υπ’ αριθ. 89 Φύλλο της Εφημερίδος 
της Κυβερνήσεως τεύχος Α’ της 28 Μαΐου 1992, θα τεθεί σε ισχύ, σύμ¬ 
φωνα με τη διάταξη του άρθρου 13 παρ. 1 αυτής, την 31η Δεκεμβρίου 
1992. 

Αθήνα, 8 Δεκεμβρίου 1992 

Με εντολή Υπουργού 
Ο Προϊστάμενος της Ε.Ν.Υ. 

Κ.Π. ΟΙΚΟΝΟΜΙΔΗΣ 

-ψ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 9 ) 

Στο Π.Δ. 376/1992 «Ανακήρυξη περιοχών της χώρας ως τουριστι¬ 
κών» αρμοδιότητας Υπουργείου Εθνικής Οικονομίας, που δημοσιεύ¬ 
θηκε στο ΦΕΚ 199/9.12.1992 (τ.Α') επιφέρεται η πιο κάτω διόρ¬ 
θωση: 

Στη σελίδα 4181 στήλη Α’ και στο Άρθρο 1 από το λανθασμένο 
«εκτός ζώνης» στο σωστό «εντός ζώνης». 

Από το Εθνικό Τυπογραφείο) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




